Urko erret jokoa

Urko erret jokoa mahai edo taula joko gisa interpretatu den joko bat da, 1920ko hamarkadan Leonard Woolleyk Urren errege-erreginen hilobietan aurkitutako bi pieza arkeologikori esker identifikatua Aro Modernoan.

 Deskribapena 
Woolleyk aurkitu zituenak titakadurazko inkrustazioak dituzten bi taula dira, Urko Lehen Dinastiakoak, K.a. 2600 baino lehenagokoak. Mahai joko baten adibide zaharrenetarikoak dira, Senet izeneko antzinako egiptoar jokoarekin batera (K.a. XXXIII. mendea baino lehenagoko erregistroak daude) edo Irango Shahr-i Sokhta aztarnategiko ale zehatz batekin batera. Oware joko afrikarrak antzinatasun bertsua duela uste da.

Urko erret jokoa bi jokalarik jokatzen zuten, bakoitzak zazpi fitxa zituelarik (beltzak eta zuriak, dametan edo xakean bezala), eta hiru dado tetraedriko erabiltzen ziren. Jokoaren arauen berreraiketa posible bat izan da K. a. 177 urtearen inguruko Babiloniako taula kuneiforme batean oinarritua. Badirudi Senet bezala, "lasterketa-jokoa" edo "jazarpena" zela egungo partxisaren eta backgammonaren antzekoa.

Ikertzaileen arabera, jokalari bakoitzaren fitxek bide bat egin behar zuten, eta bide hori bientzat komuna zen taularen parte batean, non 'talka' egin zezaketen, eta librea beste parteetan. Badirudi erdiko bide estua bientzat komuna zela, baina baten batzuen iritziz bi muturren artean txikiago dena, sei laukikoa, hori ere joko-zelai komuna zen, fitxek elkarri traba egin ziezaioketen esparrua. 

 Erreferentziak 

 Kanpo estekak 

Kategoria:Ur
Kategoria:Erreferentzia behar duten adierazpenak dauzkaten artikuluak
Kategoria:Antzinako mahai-jokoak